James III od Škotske
James III (maj 1452.  - pored Stirlinga, 11. jun 1488.), bio je kralj Škotske, od 1460. - 1488.

James je bio slabašan monarh jer nije uspio steći respekt kod vlastitog plemstva pa se tokom vladavine suočio sa dvije velike bune.

Biografija
James je stupio na prijestolje sa samo osam godina kad mu je umro otac James II, tako da je u prvo vrijeme 
umjesto njega vladala njegova majka kao regent sve do svoje smrti 1463. Nakon nje regent mu je bio biskup St Andrewsa James Kennedy 
koji je umro 1465., pa je nakon njega regenstvo preuzela grupa lordova predvođenih Robertom Boydom earlom od Kilmarnocka, koji je 
potpuno preuzeo vlast u svoje ruke 1466. 
James je 1469. uspio svrgnuti Roberta Boyda i odtad je vladao sam

Za razliku od svoga oca, on nije uspio učvrstiti snažnu centralnu vlast, nakon dugo godina provedenih u sjeni. On je očito iritirao svoje
plemiće svojim interesom za umjetnost i postavljanjem umjetnika na visoke dvorske položaje. Sve je iznenadio 1479. kad je 
uhapsio braću; Aleksandra vojvodu od Albanya i Johna earla od Mara, pod sumnjom za izdaju. Aleksandar je pobjegao 
pod okrilje Kraljevine Engleske, koja je 1482. poslala vojsku na Škotsku i prisilila Jamesa da vrati Aleksandru njegovu 
domenu. Za vrijeme tog napada škotski disidentski plemići povješali su Jamesove dvorske miljenike. 
Ipak se do marta 1483. - James uspio oporaviti i okupiti dovoljno snaga da izbaci Aleksandra.

Ali James nikako nije uspio ugušiti pobune, koje su podizali njegovi oponenti čak i bez engleske podrške. Glave ga je 
došla ona iz 1488. koju su podigli lideri dviju moćnih pograničnih porodica Homes i Hepburns. 
Nakon Bitke kod Sauchieburna (pored Stirlinga) koju je izgubio, James III je zarobljen i ubijen. 

Naslijedio ga je petnaestogodišnji sin James IV.

Izvori

Vanjske veze 

 James III na portalu Encyclopædia Britannica 

Škotski monarsi
Historija Škotske